ПРОЕКТ !

Д О Г О В О Р

ЗА ВЪЗЛАГАНЕ НА ОБЩЕСТВЕНА ПОРЪЧКА

№…..........................

Днес ..............2016 г., в офис с.Старо Оряхово, обл. Варна, **между:**

**1.** **Териториално поделение** „**Държавно ловно стопанство Шерба”**, адрес: с.Горен чифлик, обл.Варна, ул.Шерба №7, за кореспонденция: офис с.Старо Оряхово, обл.Варна, ул.Дунав №8, ЕИК по БУЛСТАТ: 2016174120080, представлявано от инж. Йордан Радославов , в качеството му на Директор , по оправомощаване от инж.Радослав Радев, съгласно Заповед №......... на директора на ТП ДЛС Шерба и Валя Стойчева , в качеството й на ръководител счетоводен отдел, наричано за краткост по-долу ВЪЗЛОЖИТЕЛ, от една страна

и

**2..**..............................**,** със седалище и адрес на управление: ............................., вписано в ТР на АВ по реда на Закона за търговския регистър с ЕИК .................... /или по ФД, представлявано от ............................ в качеството му на управител, наричано за краткост по – долу ИЗПЪЛНИТЕЛ

На основание решение №........................ на ВЪЗЛОЖИТЕЛЯ, за определяне на ИЗПЪЛНИТЕЛ по обществена поръчка с предмет: **„Доставка, осъществена чрез покупка на 1 (един) брой употребяван агрегат към МПС - Сеялка за слята сеитба с работна ширина до 2.5 метра“**се сключи този договор за следното:

I.ПРЕДМЕТ НА ДОГОВОРА

1. Предмет на настоящия договор е : „Доставка, осъществена чрез покупка на 1 (един) брой употребяван агрегат към МПС - Сеялка за слята сеитба с работна ширина до 2.5 метра“ наричана по- долу в договора стоката.

1.2 ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва доставката в **ТП ДЛС Шерба , с.Горен чифлик, обл.Варна, ул.“Шерба“ №7**, съгласно предложената цена в **Ценовото предложение на Изпълнителя и вид посочен в Техническото му предложение, ко**ито са неразделна част от договора.

1.2.Изпълнителят осъществява доставката, предмет на настоящият договор в срок до ..... /........./ календарни дни, считано от датата на получаване на заявката. ИЗПЪЛНИТЕЛЯТ доставя предмета на договора със собствен транспорт и за собствена сметка.

1.3.При осъществяване предмета на договора ВЪЗЛОЖИТЕЛЯТ ще изплати на ИЗПЪЛНИТЕЛЯ договорената цена, след приемането на стоката с приемо- предавателен протокол от ВЪЗЛОЖИТЕЛЯ, и представяне на фактура от ИЗПЪЛНИТЕЛЯ.

1.4.Краен срок на договора- 31.12.2016г.

ІІ. ЦЕНИ И НАЧИН НА ПЛАЩАНЕ

**2.1.** Цената на договора, възлиза на ............... (..................................................................................) лева без ДДС, съгласно Ценовото предложение на Изпълнителя.

2.2. Цената по т.1 включва всички разходи на ИЗПЪЛНИТЕЛЯ за изпълнението на поръчката, включително провеждане на обучение на персонала на ВЪЗЛОЖИТЕЛЯ.

2.3. Цената е окончателна и валидна до пълното изпълнение на договора и не подлежи на промяна.

2.4. Плащането се извършва в лева , в срок до 30/тридесет/ календарни дни след представяне на документите по чл.1.3. от настоящия договор , по банков път по сметка на ИЗПЪЛНИТЕЛЯ:

Банка ...........................

BIC код: ................................

IBAN: ..........................................................

2.5. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/  
подизпълнителите за изпълнените от тях работи, които са приети по реда на чл.3.10 (при необходимост)

**III. ПРЕДАВАНЕ И ПРИЕМАНЕ НА СТОКАТА**

3.1. За място на доставка се определя следният адрес: ТП ДЛС Шерба, с.Горен чифлик, обл.Варна, общ.Долни чифлик,ул.Шерба №7.

3.2. ИЗПЪЛНИТЕЛЯТ следва да планира пристигането на доставката (и провеждане на обучението) на мястото на доставка до .................... календарни дни, считано от датата на получаване на заявка от ВЪЗЛОЖИТЕЛЯ, само в работни дни, не по-късно от 12.00 часа на съответния ден.ИЗПЪЛНИТЕЛЯТ писмено уведомява ВЪЗЛОЖИТЕЛЯ за датата , на която ще бъде извършена доставката.

3.3. ВЪЗЛОЖИТЕЛЯТ създава организация в деня на доставка за осигуряване на необходимата механизация и присъствието на технически и/или други лица за приемането на доставката.

3.4. Не се пристъпва към разтоварване на стоката, ако на мястото на доставка не присъства упълномощен представител на ИЗПЪЛНИТЕЛЯ, в чието присъствие става разтоварването на същата.

3.5. Веднага след доставянето се провежда обучението на специалистите на Възложителя, извършва се монтаж и въвеждане в експлотация. Изпълнението се приема с приемо-предавателен протокол за доставка, обучение и успешно въвеждане в експлоатация на стоката (включително наличие изискваните документи по чл.3.11.), подписан от представителите на ВЪЗЛОЖИТЕЛЯ и ИЗПЪЛНИТЕЛЯ.

3.6. ИЗПЪЛНИТЕЛЯТ осигурява безопасно транспортиране на доставката и годност за извършване на товаро-разтоварни действия.

3.7. ИЗПЪЛНИТЕЛЯТ ще бъде отговорен за повреди на стоката, дължащи се на неподходяща опаковка или опаковка от некачествени/неподходящи материали.

3.8.. Всички разходи, възникнали като резултат от неточност в документите или закъснение, ще бъдат за сметка на ИЗПЪЛНИТЕЛЯ.

3.9. Собствеността и рискът от погиването и повреждането на стоката преминава върху ВЪЗЛОЖИТЕЛЯ след подписване на приемо-предавателния протокол по чл.3.5. в мястото на доставка.

3.10. Възложителят приема изпълнението на дейност по договора, за която изпълнителят е сключил договор за подизпълнение, в присъствието на изпълнителя и на подизпълнителя

3.11. Доставяната стока се придружава със следните документи

- инструкция за монтаж, експлоатация и обслужване на съоръжението;

- комплект специализирани инструменти за обслужване (при необходимост).

**IV. ОБУЧЕНИЕ И ВЪВЕЖДАНЕ В ЕКСПЛОАТАЦИЯ**

4.1. ИЗПЪЛНИТЕЛЯТ организира обучение на специалисти на ВЪЗЛОЖИТЕЛЯ. Обучението ще бъде за монтаж, въвеждане в експлоатация и обслужване на предмета на договора. Обучението ще се извърши от сертифициран персонал на ИЗПЪЛНИТЕЛЯ или производителя. Цената на обучението е включена в ценовото предложение за изпълнение на поръчката.

**V. ГАРАНЦИОНЕН СРОК И КАЧЕСТВО НА ИЗПЪЛНЕНИЕ**

5.1. ИЗПЪЛНИТЕЛЯТгарантира, че доставената стока отговаря на изискванията на ВЪЗЛОЖИТЕЛЯ, посочени в техническите спецификации.

5.2. Гаранционният срок за **1 (един) брой употребяван агрегат към МПС - Сеялка за слята сеитба с работна ширина до 2.5 метра** е ………………….. години, считано от датата на подписване на протокола по чл. 3.5.

5.3. ИЗПЪЛНИТЕЛЯТ гарантира, че стоката, доставена по този договор, няма видими или скрити дефекти, произтичащи от материалите, изработката или от някакво действие или пропуск на завода-производител илиИЗПЪЛНИТЕЛЯ**,** които могат да се проявят при нормалната им употреба.

**VI. РЕКЛАМАЦИИ**

6.1. ВЪЗЛОЖИТЕЛЯТ има право на рекламации по повод количеството и качеството на доставената стока от ИЗПЪЛНИТЕЛЯ.

6.2. ВЪЗЛОЖИТЕЛЯТ има право да предяви рекламации за количеството, качеството и за видими дефекти на доставената стока в момента на приемането й, което се отбелязва в протокола по чл.3.5.

6.3. ВЪЗЛОЖИТЕЛЯТ има право да предявява рекламации за видими дефекти или такива проявили се след въвеждане на стоката в експлоатация в рамките на гаранционния срок. Рекламация за скрити дефекти се предявява при откриването им, до изтичане на гаранционния срок.

6.4. Стоката, за която се окаже, че не е в съответствие с уговореното количество или качество, или при която се констатира дефект, ще бъде доставена, поправена или заменена с нова от ИЗПЪЛНИТЕЛЯ за негова сметка, съгласно техническата спецификация на ВЪЗЛОЖИТЕЛЯ.

6.5. Отговорността на ИЗПЪЛНИТЕЛЯ за рекламации се отнася и по отношение на доставената, липсваща, поправена или заменена стока.

6.6. Рекламациите за качество, установени след доставката на стоката и/или след извършването на дейностите от ИЗПЪЛНИТЕЛЯ се доказват с протокол от експерти на ВЪЗЛОЖИТЕЛЯ и съдържат искането на ВЪЗЛОЖИТЕЛЯ, номера на договора, точното наименование на стоката, за която се отнася рекламацията.

6.7. ВЪЗЛОЖИТЕЛЯТ уведомява ИЗПЪЛНИТЕЛЯ за констатираните недостатъци и дефекти след установяването им. Уведомяването се осъществява по телефон, факс или електронна поща.

6.8. ИЗПЪЛНИТЕЛЯТ е длъжен да проучи естеството и характера на възникналия дефект и да изпрати свои специалисти на място. ИЗПЪЛНИТЕЛЯТ съвместно със специалисти на ВЪЗЛОЖИТЕЛЯ изготвя протокол, относно констатираните дефекти, причината за появявата им и начина за тяхното отстраняване.

6.9. ИЗПЪЛНИТЕЛЯТ е длъжен на свой риск и за своя сметка да отстрани възникналия дефект по един от договорените начини във възможно най-кратък срок, но не по-късно от тридесет дни от датата на получаване на уведомлението по чл. 6.7.

6.10. Рисковете и разходите, свързани с транспортирането на липсваща, некачествена и заменена стока и/или извършване на необходимите дейности от изпълнителя по време на гаранционния срок, са за сметка на ИЗПЪЛНИТЕЛЯ.

6.11. Ако след като ИЗПЪЛНИТЕЛЯТ бъде уведомен, не смени дефектната стока в срока, посочен в чл.6.9. от този договор, ВЪЗЛОЖИТЕЛЯТ има право да предприеме необходимите мерки за подмяна на дефектната стока, като риска и разходите са за сметка на ИЗПЪЛНИТЕЛЯ, без това да пречи на ВЪЗЛОЖИТЕЛЯ да търси правата си по този договор.

6.12. Гаранционният срок на поправените или подменените стоки са съгласно чл. 5.2. и чл. 6.9. от настоящия договор, считано от датата на двустранно подписан приемно-предавателен протокол.

6.13. В случай че ИЗПЪЛНИТЕЛЯТ, след като е бил уведомен, не предприеме необходимите действия по чл. 6.9., ВЪЗЛОЖИТЕЛЯТ има право да предприеме сам необходимите мерки за отстраняване на проблема, като рискът и разходите са за сметка на ИЗПЪЛНИТЕЛЯ, без това да пречи на ВЪЗЛОЖИТЕЛЯ да търси правата си по този договор срещу ИЗПЪЛНИТЕЛЯ.

**VII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

7.1. ИЗПЪЛНИТЕЛЯТ има право да получи цената по чл. 2.1 при условията и по реда на този договор.

7.2. ИЗПЪЛНИТЕЛЯТ не може без предварително писмено съгласие на ВЪЗЛОЖИТЕЛЯ да разгласи договора, някоя клауза от него или някоя спецификация или информация, предоставени от ВЪЗЛОЖИТЕЛЯ или от негово име на което и да е лице.

7.3. ИЗПЪЛНИТЕЛЯТ не може без предварително писмено съгласие на ВЪЗЛОЖИТЕЛЯ да използува документи или информация, предоставени му за изпълнението на този договор, за други цели, несвързани с изпълнението на договора.

7.4. ИЗПЪЛНИТЕЛЯТ е длъжен да сключи договор/и за подизпълнение, когато е обявил в офертата си ползването на подизпълнител/и в тридневен срок от подписване на настоящия договор(*когато е приложимо*).

7.5.ИЗПЪЛНИТЕЛЯТ е длъжен в срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител да изпрати копие на договора или на допълнителното споразумение на ВЪЗЛОЖИТЕЛЯ, заедно с доказателства, че са изпълнени условията по чл. 66, ал. 2 и 11 от ЗОП (когато е приложимо).

**VIII. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

8.1. ВЪЗЛОЖИТЕЛЯТ има право да изисква от ИЗПЪЛНИТЕЛЯ да изпълнява в срок и без отклонения предмета на договора съгласно Техническата спецификация на обществената поръчка и съгласно Техническото предложение за изпълнение на поръчката от офертата на ИЗПЪЛНИТЕЛЯ.

8.2. ВЪЗЛОЖИТЕЛЯТ има право при неизпълнение от страна на ИЗПЪЛНИТЕЛЯ на клаузи от договора да получи неустойка в размера, определен в настоящия договор.

8.3. ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

**IX. САНКЦИИ**

9.1. В случай, че ИЗПЪЛНИТЕЛЯТ не изпълнява своите задължения, както е договорено в този договор (с изключение на случаите на форс мажор), ИЗПЪЛНИТЕЛЯТ дължи неустойки в размер на 0,2 % на ден от стойността на договора, но не повече от 20 % от стойността на договора. Санкцията за забава не освобождава изпълнителя от неговото задължение да завърши и предаде предмета на настоящия договор, както и от другите му задължения и отговорности по настоящия договор.

9.2. ВЪЗЛОЖИТЕЛЯТ уведомява писмено ИЗПЪЛНИТЕЛЯ за стойността на начислената неустойка и определя срок, в който съответната сума да бъде внесена по сметка на ВЪЗЛОЖИТЕЛЯ.

9.3.При настъпване на вреди за ВЪЗЛОЖИТЕЛЯ по-големи от договорените неустойки, той има право да претендира обезщетение за тях пред съответния компетентен български съд.

9.4.Ако ВЪЗЛОЖИТЕЛЯТ не изпълни задължението си да извърши плащанията в договорените срокове, той дължи обезщетение на ИЗПЪЛНИТЕЛЯ в размер на законната лихва върху просроченото плащане за периода на забава.

**X. НЕПРЕОДОЛИМА СИЛА**

10.1.Непреодолима сила е непредвидено или непредотвратимо събитие от извънреден характер, независещо от волята на страните, включващо, но неограничаващо се до: природни бедствия, генерални стачки, локаут, безредици, война, революция или разпоредби на органи на държавната власт и управление.

10.2.Страната, която не може да изпълни задължението си поради непреодолима сила, уведомява писмено в три дневен срок другата страна в какво се състои същата.

10.3.Докато трае непреодолимата сила, изпълнението на задълженията и свързаните с тях насрещни задължения се спира.

10.4.Ако непреодолимата сила трае повече от петнадесет дни, всяка от страните има право да прекрати договора с 10 (десет) дневно предизвестие. В този случай не се налагат санкции и неустойки не се дължат.

**XI. НЕИЗПЪЛНЕНИЕ**

11.1. ВЪЗЛОЖИТЕЛЯТ може, без това да попречи на търсенето на друго обезщетение за нарушаване на договора, чрез писмено уведомление до ИЗПЪЛНИТЕЛЯ да развали договора частично или изцяло:

В случай, че ИЗПЪЛНИТЕЛЯТ не успее да изпълни някое свое задължение по договора и ако не е предприел мерки за изпълнението му до 30 дни след като е бил писмено уведомен за това.

11.2. В случай, че ВЪЗЛОЖИТЕЛЯТ развали Договора изцяло или частично, той може да достави както сметне за необходимо стоката , подобно на недоставената и ИЗПЪЛНИТЕЛЯТ ще бъде отговорен пред него за всички разходи за тази подобна стока, Въпреки това ИЗПЪЛНИТЕЛЯТ ще продължи изпълнението на този договор в частта, в която не е прекратен.

**XII. ПРЕКРАТЯВАНЕ НА ДОГОВОРА**

Договорът може да бъде прекратен в следните случаи:

12.1. Непреодолима сила съгласно чл.10.1.

12.2. ВЪЗЛОЖИТЕЛЯТ има право да прекрати едностранно договора с 5 (пет) дневно писмено предизвестие. В този случай ВЪЗЛОЖИТЕЛЯТ не дължи на ИЗПЪЛНИТЕЛЯ обезщетение за претърпени вреди и/или пропуснати ползи.

12.3. по взаимно съгласие между страните. В този случай се подписва двустранен протокол за уреждане на финансовите им отношения до момента на прекратяването.

12.4. ВЪЗЛОЖИТЕЛЯТ може по всяко време да прекрати договора чрез писмено предизвестие до ИЗПЪЛНИТЕЛЯ, без компенсации за ИЗПЪЛНИТЕЛЯ, ако ИЗПЪЛНИТЕЛЯТ банкрутира или по друг начин стане неплатежоспособен при условие, че това прекратяване няма да се отрази или бъде в ущърб на някакво право на действие или удовлетворение, произтекло или което ще произтече впоследствие за ВЪЗЛОЖИТЕЛЯ.

12.5. ВЪЗЛОЖИТЕЛЯТ може да прекрати договора незабавно, без да дължи каквото и да било обезщетение на ИЗПЪЛНИТЕЛЯ, в случай, че последния наруши което и да било изискване за конфиденциалност по този договор или по споразумението за конфиденциалност.

12.6. ВЪЗЛОЖИТЕЛЯТ може да прекрати договора, ако в резултат на обстоятелства, които възникнат след сключването му, не е в състояние да изпълни своите задължения. В този случай ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените вреди от сключването на договора. Претърпените вреди представляват действително направените и необходими разходи за изпълнението на договора към момента на прекратяването му.

**XIII. СПОРОВЕ**

13.1. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат разрешавани чрез преговори, а в случай на несъгласие – спорът се отнася за решаване пред компетентния български съд.

**XIV. СЪОБЩЕНИЯ**

14.1. Всички съобщения между страните са валидни, ако са направени в писмена форма.

14.2. За дата на съобщението се счита:

- при лично предаване на съобщението – датата на предаването;

- при изпращане с препоръчано писмо или куриерска служба – датата на доставка, отбелязана върху известието за доставка или на куриерската разписка;

- при изпращане чрез факс – датата на получено автоматично генерирано съобщение, потвърждаващо изпращането.

- при изпращане по електронна поща – датата на изпращане.

**XV. ОБЩИ УСЛОВИЯ**

15.1. Всички срокове по този договор, посочени в дни, следва да се разбират в календарни дни, освен ако изрично е посочено друго.

15.2. За неуредени с този договор въпроси се прилагат разпоредбите на действащите нормативни актове в Р. България.

15.3. Този договор влиза в сила след подписването му от двете страни .

15.4.Настоящият договор не подлежи на изменение , освен в случаите и по реда на чл.116 от ЗОП

Този договор е съставен в два екземпляра на български език, по един за всяка от страните.

**Приложения:**

1. Документацията за участие в процедурата за възлагане на обществената поръчка.

2. Техническото предложение на ИЗПЪЛНИТЕЛЯ.

3. Ценовото предложение на ИЗПЪЛНИТЕЛЯ.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**ЗА ТП ДЛС Шерба :**

**ЗАМ.ДИРЕКТОР :..................................**

/инж. Радослав Радев /

Съгласно Заповед №.......

на директора на ТП ДЛС Шерба

**Р-л счетоводен отдел:..................................**

/Валя Стойчева /